জেসমিন বিয়েটাকে একধরনের প্রতিকার হিসেবে দেখে।‘যদি তুমি মেয়ি হও, তালি তুমার মেলা সমস্যা হবে; তবে সব সমস্যার সমাধান ঘটবি যদি তুমাকে কেউ বি করে। ফ্যাক্টরিতে জামাল যদি তুমাকে ক্যালেন্ডার করতি দেয়, ওটা সবচেয়ি সহজ কাজ, বা সে যদি বলে তুমি লাঞ্চের জন্যি আরু কিছুটা সুময় নিতি পারো, তুমি আরেকটু সুময় নি শেষ করলি ওভারটাইম পাবে, তুমি বুলতি পারো আমার স্বামী অপেক্ষা করছি তেকুন আর তুমাকে তার বিষাক্ত নিঃশ্বাস সহ্য করতি হবে না। রাতে যেকুন সব আলো নিবি যায়, হয়ত তেকুনও তুমি ফ্যাক্টরিতে জামার কলার সিলাই করছু। সবকিছু সহজ হয়ি যাবে যদি তুমার ভাতার থাকে।’ রিকশা যখন মহাখালী ফ্লাইওভার ক্রস করছিল জেসমিন তখন এসব উপদেশবাণী রুবিকে শোনাচ্ছিল। রুবির দৃষ্টি তখন অন্যদিকে আঁটকে। নিশ্চিত করে নিজের জীবন নিয়ে তার অন্যরকম প্রত্যাশা আছে। রুবির কাঁধে জেসমিন তার হাত রাখে, লক্ষ্য করে ওর গা দিয়ে স্নিগ্ধ একটা গন্ধ আসছে, সানি টেক্সটে যাওয়ার পথে বিস্কুট ফ্যাক্টরি থেকে যেমন সুবাস আসে।